**Aprilie**

*Marin Mihalache*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iarăși înflorește în mine magnolia

Aprilie se primenește în odăjdii de in

Se găteşte-n oglinzi de smarald ulmifolia

Cerului albastru, luminos şi senin.

Ninsori se cern din senin peste miei

Cu petale de crin şi fluturi de nea

Şi cu alb hiacint şi argintați ghiocei

Cu petalele magnoliei din inima mea.

Eu mai am doar scorburi goale în oase

Și-n genele albe cu lumină îmi ninge

Și-o lebădă albă cu fulgi de mătase

Cu aripa sa pe obraz uşor mă atinge.

Aprilie deschide fereastre spre zare

Cadelniță vântul cu fluturi de nea

Potirele-s pline de lumini pe altare

Și-nflorește magnolia din inima mea.